polyglot-tagger/wikipedia-language-snippets-filtered huggingface dataset:
1962 లో బీజింగ్‌లో జరిగిన కమ్యూనిస్టు పార్టీ సమావేశంలో, చైనా అధ్యక్షుడు లియు షావోగి దేశంలో విస్తరించిన కరువు కటకాలకు గ్రేట్ లీప్ ఫార్వర్డ్ విధానం కారణమని విమర్శించాడు. మెజారిటీ ప్రతినిధులు ఈ వాదనతో ఏకీభవించారు. కానీ రక్షణ మంత్రి లిన్ బియావో మావోను గట్టిగా సమర్ధించాడు. కొన్నాళ్ళ ఉదార విధానం తరువాత మళ్ళీ మావో, లిన్ బియావోలు వెలుగులోకి వచ్చే ప్రయత్నాలు చేసారు. మే, జూన్‌లలో సరిహద్దు తగాదాల తరువాత చైనా యుద్ధానికి సిద్ధపడిందనీ, కానీ తైవాన్ నుండి జాతీయవాదుల నుండి ఎదురైన ముప్పు కారణంగా తమ బలగాలను అటు మళ్ళించాల్సి వచ్చిందనీ జంగ్ చాంగ్ రాసాడు.
భారత అధికారిక చరిత్ర ప్రకారం:చర్చల తరువాత, భారత్ చర్చలపై తన అధికారిక నివేదికలను విడుదల చేసింది. చైనా నివేదికను చైనీసు నుండి ఇంగ్లీషులోకి అనువదించింది. ఈ చర్య రెండు దేశాల మధ్య అవగాహనా భావనను పెంచుతుందని భారత్ భావించింది. చైనా దీన్ని భారత వాదనకు బలం చేకూర్చుకునేందుకు చేసే అనుచిత ప్రయత్నంగా చూసింది. అక్సాయ్ చిన్ నుండి తొలగిపోయి, తద్వారా రహదారిని విడిచిపెట్టాలనడాన్ని టిబెట్‌లో చైనా ఉనికిని బలహీనపరచే ప్రయత్నంగా భావించారు. జాన్ గార్వర్ ప్రకారం, నెహ్రూ తన "టిబెట్‌పై విస్తృత ప్రణాళిక"ను కొనసాగిస్తున్నాడని తప్పుగా భావించారు.
తరువాత 1951 సెప్టెంబరులో జపానుతో ఒక శాంతి ఒప్పందం చేసుకునేందుకు శాన్ ఫ్రాన్సిస్కోలో ఏర్పాటు చేసిన ఒక అంతర్జాతీయ సమావేశంలో పాల్గొనేందుకు భారత్ నిరాకరించింది. ఈ ఒప్పందానికి చైనా ఒక ప్రధానమైన భాగమని, ఒక అంటరాని దేశంగా భావించి చైనాను ఈ సమావేశానికి ఆహ్వానించకపోవడం సరికాదానీ భావించిన భారత్, ఈ నిర్ణయం తీసుకుంది. చైనా అనేక విషయాల్లో అంతర్జాతీయంగా ఏకాకి కావడం చేత, తదుపరి సంవత్సరాల్లో భారత్ చైనాకు ప్రతినిధిగా వ్యవహరించేందుకు శ్రమించింది. 1950 ల తొలినాళ్ళ నుండి, చైనా ఐక్యరాజ్యసమితిలో చేరేందుకు తీవ్రంగా ప్రయత్నించింది.
ఇరు దేశాల మధ్య ఉద్రిక్తతలను పెంచడంలో చైనా యొక్క టిబెట్ విధానం ఎంతో దోహదం చేసింది.భారత్‌ను ఒక పెట్టుబడిదారీ విస్తరణవాద దేశంగా భావించడం, అది టిబెట్‌ స్వాతంత్ర్యం కోసం పనిచేసి, భారత్ చైనాల మధ్య దాన్ని తటస్థ ప్రాంతంగా మార్చే ఆలోచన చేస్తోందని భావించడం మౌలికంగా దోషం. ప్రతికూల ప్రచారం, స్వయంగా జౌ ఎన్‌లై చెప్పినట్లు భారత చైనా ఘర్షణకు దారితీసింది. ఈ తప్పుడు భయాల వల్లనే 1960 ల నాటి భారత ఫార్వర్డ్ పాలసీని , టిబెట్‌లోకి భారత విస్తరణకు తొలి అడుగుగా భావించింది.
1990 ల నాటి చైనా అధ్యయనాలు కూడా భారత్ టిబెట్‌ను ఆక్రమించబోయిందనే చెబుతూంటాయి. చైనా పండితులు ఎక్కువ మంది, యుద్ధానికి కారణం టిబెట్‌ను ఆక్రమించి తన సంరక్షణలో ఉంచుకోవాలనే భారత్ ప్రణాళికేనని నమ్ముతారు. చైనా అధికారిక యుద్ధ చరిత్ర, నెహ్రూ "భారత మహా సామ్రాజ్యాన్ని" ఏర్పాటు చెయ్యాలని తలపెట్టాడని చెబుతుంది. టిబెట్‌ను నియంత్రణలో ఉంచుకోవాలంటూ మితవాద జాతీయవాదులు నెహ్రూను ప్రభావితం చేసారని కూడా చెప్పింది. చైనా రక్షణ శాఖకు చెందిన ఝావో వేవెన్ నెహ్రూ యొక్క "నిగూఢ మనస్తత్వాన్ని" నొక్కి చెప్పాడు.
అక్టోబరు 2 న మావోతో జరిగిన ఒక సమావేశంలో నికిటా కృశ్చేవ్ నెహ్రూను సమర్ధించాడు. సోవియట్ యూనియన్ నెహ్రూకు ఇచ్చిన మద్దతు, ఈ ప్రాంతంలో అమెరికా యొక్క ప్రభావమూ కలిసి తమను శత్రుబలగాలు చుట్టుముట్టి ఉన్నట్లుగా చైనా భావించింది. అక్టోబరు 16 న జనరల్ లీ యింగ్‌ఫు, థాగ్ లా రిడ్జ్‌ వద్ద భారత్ చొచ్చుకు రావడం గురించి నివేదిక పంపాడు. అక్టోబరు 18 న టిబెట్‌లో భారత చర్యలకు స్పందనగా పీపుల్స్ లిబరేషన్ ఆర్మీ తయారుచేసిన "స్వీయరక్షణాత్మక ఎదురుదాడి" ప్రణాళికను చైనా ప్రభుత్వం ఆమోదించింది.
1947 లో భారత గణతంత్ర రాజ్యం, పాకిస్తాన్‌లు ఏర్పడడం, 1949 లో చైనా ప్రజా గణతంత్ర రాజ్య స్థాపన వంటి ప్రముఖమైన మార్పులు చోటు చేసుకున్నాయి. చైనాతో సుహృద్భావ సంబంధాలు నెలకొల్పుకోవడం భారత ప్రభుత్వ మౌలిక విధానాల్లో ఒకటి. ప్రాచీన కాలం నుండి చైనాతో ఉన్న స్నేహపూర్వక సంబంధాలను పునరుద్ధరించుకోవాలనేది భారత సంకల్పం. చైనా దేశం ఆవిర్భవించినపుడు దానికి గుర్తింపు ఇచ్చిన దేశాల్లో భారత్ మొదటిది.
1956 లో 1,20,000 చ.కి.మీ. భారత భూభాగాన్ని చైనా మ్యాపుల్లో తన భూభాగంగా చూపించిందని నెహ్రూ జౌ ఎన్‌లై వద్ద ఆరోపించాడు. ఆ మ్యాపుల్లో తప్పులున్నాయని, వాటికి పెద్దగా అర్థం లేదనీ జౌ వ్యాఖ్యానించాడు. ఎప్పటి నుండైతే ఆ సరిహద్దు భావనలు నిజమని భావిస్తూ వచ్చామో అప్పటి నుండి ఆ మ్యాపులను సవరించాలని జౌ చెప్పాడు. ఆ మ్యాపులు చూపించే విధంగా తమకు ఆయా భూభాగాలపై ఆశలేమీ లేవని 1956 నవంబరులో జౌ మళ్ళీ చెప్పాడు.
1959 ఆగస్టులో చైనా లాంగ్‌జు వద్ద భారత గస్తీ సైనికుణ్ణి బందీగా పట్టుకుంది. ఈ ప్రాంతం మెక్‌మహాన్ రేఖకు ఉత్తరాన ఉంది. అయితే ఇది సరిగ్గా మెక్‌మహాన్ రేఖపై ఉందని భారత్ చెప్పింది. అక్టోబరులో అక్సాయ్ చిన్ లో కోంగ్‌కా కనుమ వద్ద మరో ఘర్షణ జరిగి, 9 మంది భారత సైనికులు హతమయ్యారు తాము యుద్ధానికి సిద్ధంగా లేనట్లు గ్రహించిన భారత సైన్యం, వివాదాస్పద ప్రాంతాల నుండి గస్తీని ఉపసంహరించుకుంది.
1956 లో అమెరికా వారి సీఐఏ, చైనా సైన్యాన్ని ఎదుర్కొనేందుకు గాను కలింపాంగ్ కేంద్రంగా టిబెటన్ గెరిల్లాలను రిక్రూటు చేసుకోవడం మొదలు పెట్టింది. చైనా తన భూభాగంలోని జిన్‌జియాంగ్ నుండి అక్సాయ్ చిన్ ద్వారా టిబెట్ వరకూ రోడ్డు నిర్మించిందని 1958 లో తెలుసుకున్న భారత ప్రజలు కోపావేశాలకు లోనయ్యారు. .
పూర్తిస్థాయి పోరుకు భారత్ సిద్ధంగా లేదు. అప్పుడే గోవాను విలీనం చేసుకుంది. కాశ్మీరులో పాకిస్తానుతో సరిహద్దు వివాదాన్ని ఎదుర్కొంటోంది. భారత్ ఎదుర్కొంటున్న సమస్యలకు భారత జాతీయ కాంగ్రెసు అహింసాయుత పరిష్కారాన్ని ప్రతిపాదించింది. పూర్తి స్థాయి యుద్ధానికి సన్నద్ధం కావాలని ప్రతిపాదించిన సైనికాధికారులను పట్టించుకోలేదు. లేదా వారిని తొలగించారు.
1951 నాటికి, అక్సాయ్ చిన్‌లో అనేక స్థావరాలను నెలకొల్పింది. మరో వైపున భారత ప్రభుత్వం, లదాఖ్‌ను పాకిస్తాన్ ఆక్రమించుకోకుండా సైన్యాన్ని కేంద్రీకరించి, అక్సాయ్ చిన్‌లో స్థావరాన్ని ఏర్పాటు చేసుకోలేకపోయింది. అయితే, భారత్, చైనా, టిబెట్‌ల మధ్య సరిహద్దు వివాదమేమీ లేదని 1951, 1952 ల్లో అనేక సందర్భాల్లో చైనా ప్రకటించింది.
1962 లో జరిగిన భారత చైనా యుద్ధానికి వరసగా జరిగిన అనేక ఘటనలు కారణమయ్యాయి. జాన్ డబ్ల్యు గార్వర్ ప్రకారం, టిబెట్ విషయమై భారత్ వైఖరి పట్ల చైనాకున్న అపోహ, ఇరుదేశాల మధ్య సరిహద్దును కచ్చితంగా గుర్తించకపోవడం, భారత్‌తో యుద్ధం చెయ్యాలన్న చైనా నిర్ణయానికి ప్రధాన కారణాలు.
అదే రోజున జౌ ఎన్‌లై నెహ్రూ యొక్క "వర్గ తత్వాన్ని" చీల్చి చెండాడాడు.భారత్ టిబెట్ గురించిన చర్చలను కొనసాగించింది. భారత అధికారిక చరిత్ర ప్రకారం, చైనా పట్ల సుహృద్భావాన్ని ప్రకటిస్తూ, టిబెట్ పట్ల వైరభావంతో ఉన్నట్లుగా చైనా చెప్పడం మానుకోవాలని ఆశించింది.
భారతదేశంలో, వ్యవసాయం కుటుంబ పారంపర్యంగా సంక్రమించే వృత్తి. వ్యవసాయం కుటుంబ సంప్రదాయాలు, సామాజిక బాంధవ్యాలు, స్త్రీ, పురుషుల పాత్రలను నిర్ణయిస్తుంది. పారంపర్య వృత్తిగా కావచ్చు, పారిశ్రామికంగా కావచ్చు, జీవనాధారం కోసం కావచ్చు, వ్యవసాయ కూలీలుగా కావచ్చు, భారతదేశ వ్యవసాయ రంగంలో స్త్రీల సంఖ్య, వారి పాత్ర ముఖ్యమైనదిగానే చెప్పుకోవాలి. వ్యవసాయం, జీవనాధార వృత్తి కావడంతో ఆర్థిక స్వాతంత్ర్యం, నిర్ణయాధికారం, అక్షరాస్యత, ఆరోగ్య సేవలతో నేరుగా ముడిపడి ఉంటుంది. గిట్టుబాటు ధర సరిగా లేకపోవడం, పంట నష్టాలు, దళారీల సమస్య వంటి సమస్యల వలన ఎక్కువగా రైతులు పేదరికంలోనే ఉంటున్నారు. దీంతో రైతుకూలీలుగా పనిచేసే మహిళలకు వేతనాల విషయంలో అసమానతలు ఎక్కువగా ఉంటాయి. అదే మహిళలు కుటుంబ వృత్తిలో భాగంగా భర్తలతో కలసి వ్యవసాయంలో పాల్గొంటే వారికి ఆర్థిక స్వాతంత్ర్యం నామ మాత్రంగానే ఉంటుంది. అందుకే భారత వ్యవసాయ రంగంలో లింగ అసమానత తీవ్రమైన సమస్యగా తయారైంది.
2012 లెక్కల ప్రకారం, ప్రపంచంలోనే నాలుగవ అతిపెద్ద వ్యవసాయ రంగంగా భారతదేశం నిలిచింది. భారత్ లో దాదాపు 180 మిలియన్ హెక్టార్ల వ్యవసాయ భూమి ఉండగా, అందులో 140 మిలియన్ హెక్టార్లు సాగు భూమి. 1960 లు, 70 ల కాలంలో వచ్చిన హరిత విప్లవం కారణంగా, భారత వ్యవసాయ రంగం కీలకమైన మార్పులకు లోనైంది. ఈ విప్లవం సూచించిన విధానాలను యునైటెడ్ స్టేట్స్ ఏజెన్సీ ఫర్ ఇంటర్నేషనల్ డవలప్ మెంట్, ప్రపంచబ్యాంకుల వత్తిడి కారణంగా భారత ప్రభుత్వం వ్యవసాయ రంగంలో అమలుపరచాల్సి వచ్చింది.
హరిత విప్లవం కారణంగా వ్యవసాయ పద్ధతుల్లో ఎన్నో మార్పులు వచ్చాయి. ప్రభుత్వం సాగునీరు వనరులను మెరుగు పరిచింది. రైతులు కొత్తరకం వంగడాలను వాడటం, కృత్రిమ పురుగు మందులను వాడటం ప్రారంభించారు. దీనివలన దిగుబడి విపరీతంగా పెరిగింది. అప్పటివరకూ ఆహారాన్ని ఇతర దేశాల నుంచి దిగుమతి చేసుకుంటున్న భారత్, ఎగుమతి చేసే దేశంగా ఎదిగింది. అయితే దీనివల్ల కనీస ధరలు విపరీతంగా పడిపోయి, చిన్న, సన్నకారు రైతులు చాలా నష్టపోయారు.
భారతదేశంలో వ్యవసాయం సంప్రదాయంగా వస్తున్న వృత్తి. ఉత్తర భారతంలో సింధూ నది, బ్రహ్మపుత్రా నదీ తీరాల్లో గంగానది, వర్షపాతంఆధారంగా ఎప్పటి నుంచో వ్యవసాయం జరుగుతోంది. 2011 ప్రపంచ బ్యాంకు లెక్కల ప్రకారం దేశ స్థూల దేశీయోత్పత్తిలో 17.5% వ్యవసాయ ఉత్పత్తుల వల్లే వస్తోంది. 1.1 బిలియన్ దేశ ప్రజల్లో పల్లెల్లో ఉండే 72% మంది వ్యవసాయంపైనే ఆధారపడి జీవిస్తున్నారు.
హిందూమతం, అనేక హిందూ సంస్థలచే ఆచరించబడుతోంది, బోధించబడుతోంది, వీటిలో ప్రతి ఒక్కటి లేదా అన్ని ప్రత్యేక తత్వశాస్త్రం యొక్క వైవిధ్యాలు, దృక్పథాలు క్రిందికి ప్రచారం చేయబడ్డాయి. తరతరాల నుండి సాధువుల ద్వారా అన్యపరం లేదా మరియొకని అధీనం చేయబడ్డాయి. హిందూమతం అనుకూలమైన లేదా సాంప్రదాయంగా ప్రపంచంలోని ఒక భాగంగా యొక్క ఉండవచ్చు.ఇది హిందూమతం గొప్ప పురాణాలను చిత్రీకరించేది అయిఉంది. హిందూమతం వేదాలపై ఆధారపడింది, వీటిలో కొన్ని మనుషుల పురాతన జీవితం ఆధ్యాత్మికత మీద శాసనాల ద్వారా తెలుస్తుంది. జీవితం యొక్క అంతిమ లక్ష్యం ఎలా సాధించాలో వారి ఆలోచనలు భిన్నంగా ఉంటాయి. ఆత్మ జ్ఞాన లేదా స్వీయ-పరిపూర్ణత. భక్తులు తమ వ్యక్తిగత స్వభావం యొక్క ఆధారంగా ఆయా మార్గాన్ని ఎంచుకోవచ్చు.
వరంగల్ మహానగర పాలక సంస్థ వరంగల్ పట్టణంలోని ప్రజల అవసరాలను తీర్చడం కోసం ఏర్పడిన సంస్థ. ఇది 2015 వరకు వరంగల్ నగర పాలక సంస్థగా పిలువబడింది. దీనిని కాకతీయ పట్టణ అభివృద్ధి సంస్థ నిర్వహిస్తుంది. వరంగల్ మహానగర పాలక సంస్థ ప్రస్తుత మేయర్ గుండు సుధారాణి .
కేంద్ర ప్రభుత్వం ఎంపిక చేసిన స్మార్ట్ సిటీలలో వరంగల్ ఒకటి. స్మార్ట్ సిటీ అయితే వరంగల్ పౌరులు మంచి సౌకర్యాలు పొందే అవకాశం ఉంది.
కౌమారుల గర్భాలు పేలవమైన ఫలితాలతో కూడి అధిక ప్రమాదాలతో ఉంటాయి. ఈ వయస్సులో అవాంఛిత గర్భధారణ రేటును సమగ్ర లైంగిక విద్య , గర్భనియంత్రణకు ప్రాప్యత అనేది తగ్గిస్తుంది. అన్ని రకాల గర్భనియంత్రణ పద్ధతులను యువత ఉపయోగిస్తుండగా.కౌమార గర్భాల రేటును తగ్గించటంలో దీర్ఘకాలానికి సమర్థవంతమైన కుటుంబ నియంత్రణ అంటే ఇంప్లాంట్లు, ఐయుడిలు లేదా యోని రింగులు వంటివి ప్రత్యేక ప్రయోజనాన్ని కలిగి ఉన్నాయి. ఒక బిడ్డను ప్రసవించిన తరువాత, ప్రత్యేకంగా పాలివ్వని మహిళ నాలుగు నుండి ఆరు వారాలలో మళ్లీ గర్భవతి అవ్వవచ్చు. గర్భనియంత్రణ యొక్క కొన్ని పద్ధతులు బిడ్డ జననం తరువాత వెంటనే ప్రారంభమవుతాయి, మరికొన్నింటికి ఆరు నెలల సమయం అవసరం అవుతుంది. పాలిచ్చే మహిళలలో, నోటి జనన నియంత్రణ మాత్రల కలయిక కన్నా ప్రోజస్టిన్ మాత్రమే.-పద్ధతులకు ప్రాధాన్యత ఇవ్వబడింది.
గర్భనిరోధకం, సంతానోత్పత్తి నియంత్రణ, అని కూడా పిలువబడే కుటుంబ నియంత్రణ గర్భమును నిరోధించడానికి ఉపయోగించే పద్ధతి లేదా సాధనం. గర్బం ధరించకుండా ప్రణాళిక వేసి, సరైన గర్భనియంత్రణ పద్ధతిని ఉపయోగించటాన్ని కుటుంబ నియంత్రణ అని పిలుస్తారు. పురాతన కాలం నుండి గర్భనియంత్రణ పద్ధతులు ఉపయోగించబడ్డాయి, కానీ సమర్థవంతమైన, సురక్షితమైన పద్ధతులు 20వ శతాబ్దంలో మాత్రమే అందుబాటులోకి వచ్చాయి. కొన్ని సంస్కృతులు గర్భనియంత్రణ విధానాలను పరిమితం చేస్తాయి లేదా నిరుత్సాహపరుస్తాయి. ఎందుకంటే ఇది నైతికంగా, మతపరంగా లేదా రాజకీయంగా అవాంఛనీయమని అవి భావిస్తాయి.
ప్రభుత్వం నుండి ప్రభుత్వమునకు, ప్రభుత్వం నుండి ప్రజలకు , గవర్నమెంట్ టూ సిటిజన్స్ ) ల ద్వారా తెలంగాణ రాష్ట్రంలోని ప్రభుత్వ కార్యాలయాలు, విద్యా సంస్థలు, ఆసుపత్రులు, బ్యాంకులు, ఇతర ప్రజా సేవ సంస్థలకు అధిక వేగం కలిగిన అంతర్జాలమును అందించడం
తెలంగాణ ఫైబర్ గ్రిడ్ ప్రాజెక్ట్‌ను అమలు చేయడానికి, దాని కార్యకలాపాలను నిర్వహించడానికి తెలంగాణ ఫైబర్ గ్రిడ్ కార్పోరేషన్ లిమిటెడ్ పేరుతో ఒక కమిటీ ఏర్పాటుచేయబడింది. ప్రాజెక్ట్ పర్యవేక్షణ, నిర్వహణ, కార్యకలాపాలకు ఈ ఈ కమిటీ బాధ్యత వహిస్తుంది. ఈ కమిటీలో బోర్డు డైరెక్టర్లు, బోర్డు సభ్యులు, సాంకేతిక సలహా కమిటీ మొదలైనవారు ఉంటారు. సంస్థకు సంబంధించి వ్యూహాత్మక/నిర్మాణాత్మక/ఆర్థిక, కార్యాచరణ రంగాలకు సంబంధించిన క్లిష్టమైన విషయాలపై ఈ కమిటీ నిర్ణయాలు తీసుకుంటుంది. ఈ కమిటీలో నలుగురు బోర్డు సభ్యులు ఉన్నారు.
ఫైబర్‌ గ్రిడ్‌ పథకం ఇంటింటికీ ఇంటర్నెట్‌ అందించాలనే లక్ష్యంతో తెలంగాణ ప్రభుత్వం చేపట్టిన పథకం. దేశంలోనే ప్రప్రథమంగా తెలంగాణ రాష్ట్ర ప్రభుత్వం ప్రవేశపెడుతున్న ఈ ఫైబర్‌ గ్రిడ్‌ పథకమిది. 4000 కోట్ల రూపాయలు వ్యయం అవుతున్న ఈ పథకానికి భారత్‌ నెట్‌ పథకం ద్వారా కేంద్ర ప్రభుత్వం ఆర్థిక సహాయం చేస్తోంది. ఈ ప్రాజెక్ట్ 23 మిలియన్ల మంది ప్రజలను ప్రభుత్వంతో ప్రభుత్వానికి, ప్రభుత్వం నుండి పౌరులకు సేవలను, ఇతర అప్లికేషన్ల పరిధిని అనుసంధానం చేయడంలో సహాయపడుతుంది.
తెలంగాణ రాష్ట్ర ఐటీ శాఖ మంత్రి కేటీ రామారావు 2017లో రంగారెడ్డి జిల్లా, మహేశ్వరం మండలంలో పైలట్ ప్రాజెక్ట్‌తో ప్రారంభించాడు. గ్రామీణ ప్రాంతాల్లోని ఎక్కువ మందికి టెలిమెడిసిన్, విద్యా అవకాశాలను అందించడం ద్వారా ఆరోగ్యం, విద్యను మెరుగుపరచడానికి ఇంటర్నెట్ సదుపాయాన్ని అందిస్తుంది. ఈ పథకం ద్వారా గృహాలకు 4-100 ఎంబిపిఎస్, సంస్థలు ఆన్-డిమాండ్ 20-100 ఎంబిపిఎస్ ఇంటర్నెట్ ను పంపిణీ చేస్తారు.
ఎ. జీవన్‌రెడ్డి టీఆర్‌ఎస్‌ యువజన విభాగం జిల్లా అధ్యక్షుడు, ఆర్మూర్‌ నియోజకవర్గం ఇన్‌చార్జిగా పని చేసి 2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున ఆర్మూర్ శాసనసభ నియోజకవర్గం నుండి పోటీచేసి భారత జాతీయ కాంగ్రెస్ అభ్యర్థి కేతిరెడ్డి సురేష్‌రెడ్డిపై 13,964 ఓట్ల మెజారిటీతో గెలిచాడు. 2018లో జరిగిన తెలంగాణ ముందస్తు ఎన్నికలులో టిఆర్ఎస్ పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి ఆకుల లలిత పై 28,795 ఓట్ల మెజారిటీతో గెలుపొందాడు.
జీవన్‌రెడ్డి 1976, మార్చి 7న వెంకటరాజన్న, రాజాబాయి దంపతులకు తెలంగాణ రాష్ట్రం నిజామాబాద్ జిల్లా, ఆర్మూరు మండలంలోని జంకంపేట్ గ్రామంలో జన్మించాడు.ఈయన తండ్రి వెంకట రాజన్న భారత జాతీయ కాంగ్రెస్ పార్టీ తరపున జంకంపేట్ గ్రామ ఉపసర్పంచ్ గా పనిచేయగా, మామ యల్ల రాములు కాంగ్రెస్ పార్టీ తరపున ఆర్మూరు ఎం.పి.పి. గా పనిచేశాడు.
ఆశన్నగారి జీవన్‌రెడ్డి తెలంగాణ రాష్ట్రం రాజకీయ నాయకుడు, శాసనసభ్యుడు. భారత్ రాష్ట్ర సమితి నుండి ఆర్మూర్ శాసనసభ నియోజకవర్గం ఎమ్మెల్యేగా ప్రాతినిథ్యం వహిస్తున్నాడు.
ఈయన ఉస్మానియా విశ్వవిద్యాలయం నుండి న్యాయవాదిగా పట్టభద్రుడైన జీవన్‌రెడ్డి, నిజామాబాద్ బార్ కౌన్సిల్ సభ్యుడిగా పనిచేశాడు.
సమర్గా నది పరివాహక ప్రాంతం సుమారుగా 7,760 చ.కి.మీ. వ్యాపించి వుంది. ఉపనదులతో కలిపి దీని వాటర్ షెడ్ సరిహద్దు పొడవు 515 కి.మీ. పర్వత ప్రాంతాలలో ప్రవహించే ఈ నదికి ప్రవాహ జలాలు ప్రధానంగా అవపాతం నుండి సమకూరుతాయి. సాధారణంగా వేసవి కాలంలోను, శరత్ ఋతువు కాలంలో వరదలు సంభవిస్తాయి . ఈ నది ఎగువ భాగంలో ఇరుకుగా ప్రవహిస్తూ అనేక జలపాతాలతోను, వడి ప్రవాహాలతోను నిండి వుంది. దిగువ భాగం ఎక్కువగా రాళ్ళ మయంగా వుంటుంది. నదీ వక్రాలు దిగువభాగంలో ఎక్కువగా ఏర్పడ్డాయి. సముద్రంలో కలిసే చోట ఇది ఉప్పునీటి కయ్య ను ఏర్పరుస్తుంది. ఈ కయ్య నుండి సుమారుగా 5 కి.మీ. పొడవునా ఏర్పడిన క్రీక్ ను సమర్గా కాలువ గా వ్యవహరిస్తారు. ఈ నదీ వ్యవస్థ వల్ల ఏర్పడుతున్న కయ్యలు , ఆక్స్ బౌ సరస్సులు చేపల ఉత్పత్తికి అత్యంత అనుకూలంగా వున్నాయి.
సమర్గా నది రష్యా యొక్క దూర ప్రాచ్యంలో గల ప్రిమోర్స్కి క్రై ప్రాదేశిక భూభాగానికి ఉత్తర కొనన ప్రవహించే ఒక చిన్న తీరప్రాంత నది . ఈ నది సిఖోటే-అలిన్ పర్వత శ్రేణిలో పుట్టి సుమారు 220 కి.మీ. దూరం ప్రయాణించి జపాన్ సముద్రం లో కలుస్తుంది. సిఖోటే-అలిన్ పర్వతాలకు చెందిన ఈ నదీ వ్యవస్థ అసాదారణమైన జీవవైవిధ్యతను కలిగివుంది. విభిన్న రకాల సాల్మన్ జాతి చేపలకు ఈ నదీ బేసిన్ సహజసిద్ధమైన ఆవాస కేంద్రం. అరుదైన వృక్ష, జంతుజాలంతో కూడిన సమర్గా నదీ పరివాహక ప్రాంతం ఒక అద్వితీయమైన పర్యావరణ వ్యవస్థ. అయితే సదూర ప్రాంతంలో అందులోను పర్వత ప్రాంతాలలో ప్రవహిస్తున్నందువల్ల, ఇక్కడ నెలకొన్న అత్యంత ప్రతికూలమైన వాతావరణ పరిస్థితులు కారణంగా ఈ నదీ పర్యావరణ వ్యవస్థలో మానవ జోక్యం దాదాపుగా కనిపించదు.
మత్స్య ఉత్పత్తికి సంబందింఛినంతవరకు, సమర్గా నది యొక్క స్థలాకృతి కూడా చాలా ఆసక్తికరమైనది. సమర్గా నది దిగువ భాగంలో అనగా యూనిటి క్రీక్ నుండి నదీ ముఖద్వారం వరకు వున్న మండలం పింక్ సాల్మన్, చుమ్ సాల్మన్, రెయింబొ స్మెల్ట్ , గ్రేలింగ్ సాల్మన్ వంటి మత్స్య జాతులకు ఆవాస కేంద్రం. నది మధ్యభాగంలో అనగా యూనిటి క్రీక్ నుండి జోవా క్రీక్ వరకు వున్న మండలం పింక్ సాల్మన్, పెద్ద మసు, తైమెన్ , లెనక్ , గ్రేలింగ్ సాల్మన్ వంటి మత్స్య జాతులకు ఆవాసం. నది ఎగువ భాగంలో అనగా జోవా క్రీక్ నుండి నదీ ఎగువ పాయల వరకు వున్న మండలం చిన్న మసు, తైమెన్, గ్రేలింగ్ సాల్మన్ వంటి జాతులకు ఆవాసంగా వుంటుంది.
మత్స్య జాతుల జీవ వైవిధ్యతకు ప్రసిద్ధిగాంచిన సమర్గా నది పరివాహక ప్రాంతంలో సహజ మత్స్య ఉత్పాదకత కూడా అత్యధికంగా వుంది. ఈ నదీ ఆవాసాలలోని వైవిధ్యం అనేక రకాల మత్స్య జాతుల అభివృద్ధికి అనుకూలంగా వుంది. ముఖ్యంగా ఈ నదీ జల వ్యవస్థలో పింక్ సాల్మన్ , మసు సాల్మన్ , చుమ్ సాల్మన్ , చెర్రీ సాల్మన్ , డాలి వర్దేన్ , తెల్ల చుక్కల చార్ సాల్మన్ , గ్రేలింగ్ సాల్మన్ వంటి 20 రకాలకు పైగా సాల్మన్ మత్స్యజాతులు పుష్కలంగా లభిస్తాయి.
సఖాలిన్ తైమెన్ , ఆండ్రొమస్ సాల్మన్ వర్గానికి చెందిన పింక్, మసు, చుమ్, కొహొ వంటి అత్యంత అరుదైన మత్స్య జాతులకు ఈ నది అతి పెద్ద ఆవాస కేంద్రం. రష్యాకు చెందిన జపాన్ సముద్ర తీరంలో లభ్యమయ్యే మొత్తం చేపల ఉత్పత్తిలో 10 శాతం వరకు ఒక్క సమర్గా నదినుండే లభిస్తుంది. అదే విధంగా చేపల లభ్యతలో పింక్ సాల్మన్ తరువాత మసు సాల్మన్, చుమ్ సాల్మన్ చేపలు కూడా అత్యధికంగా సమర్గా నదిలోనే లభిస్తాయి.
ఈ నదికి ఎడమ వైపున కలుస్తున్న ప్రధాన ఉప నదులు పెరిపడ్నాయ , దాగ్డి , మోయి , ఇసిమి , అగ్జు . సోబు , జోవా , జోలు , కలాష్నికోవ్ , తఖలో , కిప్రైన్యి మొదలగు చిన్న వాగులు దీనిలో కలుస్తున్నాయి.
రష్యా కు ఆగ్నేయంగా వున్న ప్రాదేశిక భూభాగం ప్రిమోర్స్కి క్రై. ఈ భూభాగానికి ఈశాన్యంలో గల టెర్నిస్కి డిస్ట్రిక్ట్‌ కు ఉత్తర భాగంలో సమర్గా నది ప్రవహిస్తుంది. తార్‌తార్ జలసంధికి దగ్గరలో వున్న సమర్గా అనే చిన్న గ్రామం వద్ద ఈ నది జపాన్ సముద్రంలో కలుస్తుంది.
ఈ నదికి కుడి వైపున కలుస్తున్న ప్రధాన ఉప నదులు పుఖి , కుక్సి , బొల్షాయా సొఖోట్కా .వీటితో పాటు బుగు , జామి , యూనిటి మొదలగు చిన్న వాగులు దీనికి కుడి వైపు నుండి కలుస్తున్నాయి.
సమీప పర్వతాలనుండి ప్రవహించే అనేక చిన్న చిన్న ఉపనదులు, వాగులు ఈ నదిలో కలియడం వల్ల ఈ నదీ పరివాహక ప్రాంతం విస్తృతంగా, దట్టంగా వ్యాపించి వుంది.
ఇతడికి సినిమాలలో తొలి అవకాశం హీరోగా లభించినా ఇతడికి 'నటన' మీద కంటే 'చిత్రకళ' పట్ల ఉన్న మక్కువతో ఇతడు కళాదర్శకత్వ శాఖలో కృషి చెయ్యసాగాడు. మీరాబాయి సినిమాలో అడివి బాపిరాజు వద్ద సహాయకుడిగా పనిచేశాడు. 1941లో గూడవల్లి రామబ్రహ్మం ఋష్యేంద్రమణి కథానాయికగా తీసిన పత్ని అనే సినిమాలో ఇతడికి తొలిసారిగా కళా దర్శకుడిగా అవకాశం ఇచ్చాడు. వాలికి మొదటి నుంచి దుస్తులు, అలంకరణల మీద ప్రత్యేకమైన శ్రద్ధ ఉండేది. మొదటి సినిమాలో ఇతడు కాస్ట్యూమ్‌లో మంచి నైపుణ్యం కనబరచాడన్న పేరు లభించింది. తరువాత ఇతడు స్వతంత్రంగా పలుచిత్రాలకు, ఎ.కె.శేఖర్, ఘోడ్‌గావంకర్ మొదలైన వారితో కలిసి కొన్ని చిత్రాలకు కళా దర్శకుడిగా పనిచేశాడు.
రాజు కొలువుదీర్చి తన దగ్గరున్న మేధావులందరినీ సమావేశపరిచి ఒక ప్రశ్న వేశాడు. "ఓ మేధావుల్లారా మన దేశంలో కోరికలే లేని మనుషులుగల ప్రాంతం ఏదైనా వుందా? ఈ విషయం మీరే చెప్పాలి. ఎంచేతంటే మేము చాలా కాలంగా నిద్రపోతున్నాము" అన్నాడు. రాజుగారి ప్రాపకంలో సుఖాలకు అలవాటుపడ్డ మేధావులు చాల సులభంగానే జవాబు చెప్పారు. "ప్రభూ! ప్రజల్లో తరచుగా కోరికలన్నవి కలుగుతూ వుంటాయి. ఒకవేళ లేకపోయినా మనం అలా కోరికలు కోరడానికి తగిన క్లిష్టమైన వాతావరణాన్ని కల్పించాలి. వాళ్ళ అవసరాలకు ఎప్పుడూ లోటన్నది ఉంటూనే వుండాలి. లేకపోతే వాళ్ళకు మీరన్నా దేవుడన్నా భక్తి ఎలావుంటుంది చెప్పండి? మనం కల్పించిన మతంమీద, కర్మ సిద్ధాంతం మీద నమ్మకం ఎలా ఏర్పడుతుంది చెప్పండి?" అన్నారు. రాజుకు ఈ సమాధానం సబబుగానే తోచింది. "అవును. ప్రజల్లో అవసరాలన్నవి ఎప్పటికీ వుండి తీరాలి" అనుకున్నాడు. తనకు దేవుడులాంటి చక్రవర్తి ముందు తన కోరికలను కూడా జ్ఞాపకం తెచ్చుకున్నాడు.
విపరీతమైన ఈ వాతావరణం వాళ్ళను ఆకర్షించింది. న్యూస్ కెమెరాలు మెరుపుల్లా వరసగా మెరిశాయి. క్యూలో నిలబడ్డ ప్రజల కథలు టేప్‌రికార్డర్లలోకి, పత్రికలలోకి ఎక్కాయి. ఎవరి చరిత్ర విన్నా 'పరపీడన పరాయణత్వమే' ప్రతిధ్వనించింది. తన పల్లెటూళ్ళో వడ్డీ వ్యాపారి అన్యాయాలకు బలైపోయి, అన్నింటినీ పోగొట్టుకుని అక్కడకు చేరిన వ్యవ్యసాయకూలీ గాథను ఒక టేప్ వినిపిస్తే - మరో టేప్ ఒక కార్మికుని హృదయవిదారక గాథను వివరించింది. బస్తీలో నివసిస్తున్న ఓ యువతి తనూ తనవాళ్ళూ పడుతున్న అవస్థలన్నీ ఒక్కటీ దాచకుండా చెప్పింది. అన్నీ గాయపడిన హృదయాలేఅ. అందరివీ కన్నీటి కథలే.
ప్రజల అవసరాలు నిరుద్యోగాలు మరీ ఎక్కువై పోయాయి అని సలహాదార్లు మరీ మరీ చెబితే 'కర్మ - అదృష్టం' లాంటి సిద్ధాంతాల ప్రాముఖ్యం నిలపాలని ఒక వంద ఉద్యోగాలు మాత్రం ఏర్పాటు చేశాడు ఛైర్మన్. కానీ ఉద్యోగాల కోసం కాచుకుని ఉన్నవాళ్ళు వెయ్యిమంది వరకూ ఉన్నారు. "అంతమాత్రం చేత తక్కిన తొమ్మిది వందల మందినీ నిరుత్సాహపరచడం ఎందుకు? అందరికీ దరఖాస్తులు అందజేయండి. ఉద్యోగాలు దొరకనివాళ్ళూ 'మా కర్మ' అనుకుని ఏడవనీయండి" అన్నాడు. తరతమ భేదాలు లేకుండా అందరికీ దరఖాస్తులు మాత్రం అందాయి.
రాజుల్లాంటి దేవుళ్ళు, దేవుళ్ళుగా చలామణి అయిన రాజులు ఎప్పటినుంచో భూమి మీద అవతరిస్తూనే ఉన్నారు. కానీ ఆకారాలే మారిపోతూ ఉన్నాయి. కోరికలు - అవసరాలు కల్పించే ఈనాటి చిల్లరదేవుళ్ళు కోట్లూ, సూట్లతో అవతరించారు. పెద్దపెద్ద కోటల్లాంటి వాళ్ళ కార్యాలయాల్లో - సుఖ భోగాలకేమీ తక్కువలేదు. కోటల బయటి వాతావరణం వాళ్ళకసలు అక్కర్లేదు. ఇవాళ్టి కొత్త రాజు పేరు ఛైర్మన్. ప్రజల గురించి చెప్పడానికి ఆయనకు సలహాదార్లు చుట్టూ మామూలుగానే ఉన్నారు.
రానురాను అవసరాలు, సమస్యలూ ఎక్కువైపోయాయి. చిల్లరదేవుళ్ళచేత ఎక్కువ చేయబడ్డాయి. నిరుద్యోగ సమస్య మరింత ఎక్కువయ్యే సరికి ఛైర్మన్ కోటముందు క్యూ పెరిగి పోసాగింది. ఆ క్యూలో వ్యవసాయ కూలీలు, మిల్లు కార్మికులు ఇలా రకరకాలుగా వివిధ వ్యాపకాలను ఎన్నుకున్న వేలాది జనం చేయడానికి పనుల్లేక మండుటెండలో ఆశల నీడల్లో అక్కడ నిలబడ్డారు. అందరి మొహాల్లోనూ ఆవేదన, ఆరాటం మూర్తీభవిస్తున్నాయి. ఒక్కొక్కరిదీ ఒక్కొక్క విషాదమైన కథ.
కోరస్ మృణాల్‌సేన్ దర్శకత్వంలో 1974లో నిర్మించబడిన బెంగాలీ చిత్రం. ఈ సినిమాకు జాతీయ ఉత్తమ చలనచిత్రం, ఉత్తమ ఛాయాగ్రహణం , ఉత్తమ సంగీతం అవార్డులు లభించాయి.
సినిమా దర్శకుడు కావాలనే కోరికతో ముంబై చేరుకున్నాడు. సుమారు 8 సంవత్సరాలపాటు సస్పెన్సు తో కూడుకున్న టీవీ కార్యక్రమాలు, సినిమాలకు ఘోస్ట్ రచయితగా పనిచేశాడు. సంజయ్ దత్ తో మాట్లాడే అవకాశం వచ్చినట్లే వచ్చి చేజారిపోయింది. చివరికి వేరే దారి లేక మళ్ళీ హైదరాబాదు చేరుకున్నాడు. తరువాత హైదరాబాదులో అవకాశాల కోసం ప్రయత్నిస్తుండగా ఓ స్నేహితుడి సాయంతో హీరో తరుణ్ తో పరిచయం అయింది. తరుణ్ ఇతనిని సూపర్ గుడ్ ఫిలింస్ నిర్మాతకు పరిచయం చేశాడు. అలా అతనికి మొదటగా తరుణ్ తో అదృష్టం అనే సినిమా తీశాడు. రోమన్ హాలిడే అనే ఓ హాలీవుడ్ చిత్రం తరహాలో చిత్రాన్ని తీశాడు. కానీ ఈ సినిమా పెద్దగా విజయం సాధించలేదు. తరువాత కొద్దిగా సమయం తీసుకుని తనకిష్టమైన థ్రిల్లర్ బాణీలో సొంతంగా తనే ఓ కథ తయారు చేసుకున్నాడు. రాజీవ్ కనకాల, రిచర్డ్ రిషి, మోనా చోప్రా ప్రధాన పాత్రధారులుగా నిర్మించిన ఎ ఫిల్మ్ బై అరవింద్ మంచి విజయం సాధించింది. బాలనటుడిగా పరిచమై అప్పటి దాకా పెద్దగా అవకాశాలు లేని రిషికి ఈ సినిమా తర్వాత ఏడు సినిమా అవకాశాలు తలుపు తట్టాయి. దీని తర్వాత అదే బాణీలో త్రీ, అరవింద్ 2 సినిమాలు కూడా తీశాడు.
శేఖర్ సూరి పశ్చిమ గోదావరి జిల్లా, తణుకులో జన్మించాడు. చిన్నతనంలో టీవీ సీరియల్స్ ఎక్కువగా చూసేవాడు. దూరదర్శన్ లో ప్రసారమైన గాడ్ ఫాదర్ ధారావాహిక అంటే ఇష్టంగా చూసేవాడు. అప్పుడు ప్రారంభమైన ఆ ఆసక్తి అతను గ్రాడ్యుయేషన్ లో చేరే దాకా కొనసాగింది. కామర్స్ లో గ్రాడ్యుయేషన్ చేరాడు. చాలా రోజులు హైదరాబాదులో ఉన్నాడు. సినిమా రంగంమీద ఆసక్తితో చార్టర్డ్ అకౌంటెన్సీ చదువు మధ్యలోనే వదిలేసి అవకాశాల కోసం ముంబైకి ప్రయాణమయ్యాడు.
శేఖర్ సూరి అసలు పేరు ఎస్. ఎస్. చంద్రశేఖర్, అయితే సినిమా పరిశ్రమలో చంద్రశేఖర్ పేరుతో చాలామంది కళాకారులు ఉండటంతో కొత్తగా ఉండటం కోసం శేఖర్ సూరిగా మార్చుకున్నాడు. తెలుగులో మరో ప్రముఖ దర్శకుడైన ఇంద్రగంటి మోహనకృష్ణ ఇతనికి బంధువు.
శేఖర్ సూరి ఒక సినీ దర్శకుడు. తెలుగు సినిమాలే కాక బాలీవుడ్ లో కూడా పనిచేశాడు. తరుణ్ హీరోగా వచ్చిన అదృష్టం అతని మొదటి సినిమా. ఎ ఫిల్మ్ బై అరవింద్ దర్శకుడిగా అతనికి మంచి పేరు తెచ్చిన సినిమా.
రాఖీ, రక్షా బంధన్ లేదా రాఖీ పౌర్ణమి' అని పిలిచే ఈ పండుగను కొన్ని ప్రాంతాలలో శ్రావణ పౌర్ణమి లేదా జంద్యాల పౌర్ణమి అని కూడా పిలుస్తారు. అన్నాచెల్లెళ్లు లేదా అక్కాతమ్ముళ్ల మధ్యన ప్రేమానురాగాలకు సూచకంగా ఈ పండుగను జరుపుకుంటారు. కొంతకాలం క్రితం వరకూ ఉత్తర, పశ్చిమ భారతదేశాలలో ఈ పండుగను చాలా వైభవవంగా జరుపుకునేవారు. ఇప్పుడు దేశమంతా జరుపుతున్నారు. అన్నకుగాని తమ్మునికిగాని ప్రేమ సూచకంగా సోదరి కట్టే రాఖీ అని పిలిచే ఒక పట్టీని కట్టడం ఈ పండుగ ప్రధాన విశేషం. రాఖీ అనగా రక్షణ బంధం. ఇది అన్నా చెల్లెల్లు, అక్కా తమ్ముల్లు జరుపుకునే మహోత్తరమైన పండుగ. చెల్లి తన అన్నయ్య మహోన్నత శిఖరాలకు ఎదగాలని కోరుకుంటూ అన్నయ్యకు కట్టేదే ఈ రాఖీ.
హోలీ అనేది రంగుల పండుగ , హిందువుల వసంత కాలంలో వచ్చే ఈ పండుగను భారత దేశంలోనే కాకుండా, నేపాల్, బంగ్లాదేశ్, ప్రవాస భారతీయులు కూడా జరుపుకుంటారు. భారత దేశంలోని పశ్చిమ బెంగాల్, బంగ్లాదేశ్‌లలో దీన్ని దోల్‌యాత్రా లేదా బసంత-ఉత్సబ్ అని అంటారు. హోలీ పండుగను బ్రాజ్ ప్రాంతంలో భగవంతుడైన కృష్ణునికి సంబంధిత ప్రదేశాలైన మథుర, బృందావనం, నందగావ్, బర్సానాలలో ఘనంగా జరుపుకుంటారు. హోలీ పండుగ సందర్భంగా ఈ ప్రదేశాలు 16 రోజులు పాటు పర్యాటక కేంద్రాలుగా సందర్శకులతో చాలా రద్దీగా ఉంటాయి
వైశాఖి , లేదా బైశాఖి పంజాబీలకు పెద్ద పండుగ'. ఇది వైశాఖమాసం లో మొదటిరోజు ప్రారంభమౌతుంది. పంజాబీ పంచాంగం ప్రకారం ఇది మొదటి సూర్య మాసము. 1699 లో ఇదే రోజు ఖల్సా జన్మించింది. రోమన్ కాలెండర్ ప్రకారం ఇవి సాధారణాంగా ఏప్రిల్ 13, 14 తేదీలలో వస్తుంది.
హిందువులు జరుపుకొనె మకర సంక్రాంతి పంజాబీలకు మఘి గా పిలువబడుతుంది. ప్రజలు గురుద్వారా లేదా మందిరాన్ని దర్శిస్తారు. రోజంతా ఈ పండగను నిర్వహించి సంస్కృతి పరంగా పాయసం తినడం ద్వారా ఈ పండగ జరుపుతారు. క్రీడల పండుగలు కూడా ఈ ప్రాంతంలో జరుపుతారు.
లోహ్రీ అనేది పంజాబ్ ప్రాంతంలో శీతాకాలంలో పంటల కోత కాలంలోని పండుగ. ఈ పండగ కాలంలో చెరకు పంట కోతకు వస్తుంది. ఈ పండుగ సాంకేతికంగా శీతాకాలం ఉత్తరాయణ కాలంలో జరుపుతారు. ఇది రైతుల "ఆర్థిక సంవత్సరం" లో చివరిరోజు.
పంజాబీ ప్రజలు అనేక పండగలను జరుపుకుంటారు. వాటిలో మతపరమైనవి, సంస్కృతి పరమైనవి ఉన్నాయి. ఈ సాంస్కృతిక పండగలను అన్ని మతాల ప్రజలు కూడా జరుపుకుంటారు. ఈ పండగల గూర్చి పంజాబీ కాలెండరును ఉపయోగిస్తారు.
బసంత్ గాలిపటాల పండుగ ఋతుపరమైన పండుగ. ఇది వసంతకాలానికి ఆహ్వానం జరిపే పండుగగా జరుపుతారు. ఈ రోజు సాంప్రదాయమైన రంగు పసుపురంగు. ముఖ్యమైన వంటకం పసుపు అన్నం.
ప్రపంచ చరిత్రలో 19- 20 శతాబ్ద కాలమందు జరిగిన మూడు గొప్ప చారిత్రక అంశములు: నెపోలియన్ ఓటమి , మొదటి ప్రపంచ యుధ్దము , రెండవ ప్రపంచయుధ్దము బ్రిటిష్ సామ్రాజ్య రూపురేఖలను మార్చినవి. .సశేషం
ఆమె 5వ ఏట నాట్య గురువు కె.జె.సరస వద్ద నృత్యం నేర్చుకోవడం ప్రారంభించింది మురుగశంకరి. ఘంటశాల పార్వతి రవి నేతృత్వంలో అరంగేట్రం చేసింది ఆమె. కెమికల్ ఇంజినీరింగ్ లో డిగ్రీ చేసిన ఆమె, భరతనాట్యంలో భరతిదశన్ విశ్వవిద్యాలయం నుండి మాస్టర్స్ డిగ్రీ పూర్తి చేసింది. ప్రస్తుతం ఆమె భరతనాట్యంలో పరిశోధన చేస్తోంద్.
మురుగశంకరి లియో, ప్రముఖ భరతనాట్య కళాకారిణి, నాటక కళాకారిణి, పరిశోధక విద్యార్థి. ఆమె భరతనాట్య గురువు కూడా. భారతదేశంలోనూ, ఇతర దేశాల్లోనూ ఆమె ఎన్నో భరతనాట్య ప్రదర్శనలు ఇచ్చింది. మురుగశంకరి చెన్నైలో కలై కూడం పేర భరతనాట్య పాఠశాల నడుపుతోంది. ఆమె కర్ణాటక సంగీతం, నట్టువంగం కూడా నేర్చుకుంది.
మురుగశంకరిది తండ్రి లియో ప్రభు ప్రముఖ రంగస్థల నటుడు, టీవీ పర్సనాలిటీ, తమిళ సినిమాల్లో నిన్నటి తరం నటుడు కూడా. రెండుం రెండుం అంజు, నాన్ మహాన్ అల్లా, అన్నే అన్నే వంటి సినిమాల్లో నటించాడు ప్రభు. ప్రభుకు కలైమామణి పురస్కారం కూడా లభించింది.
పాట పాడుతూ, నట్టువంగం చేస్తూ, నృత్యం నేర్పించే అతి తక్కువ నాట్య గురువుల్లో మురుగుశంకరి ఒకరు. మధురైలోని మీనాక్షీ ఆశ్రంలో శివానంద సంప్రదాయానికి చెందిన యోగా నేర్పిస్తుంటుంది ఆమె. ఆమె నాట్యాన్ని ఎందరో భరతనాట్య ప్రముఖులు, పత్రికలు ప్రసంసించాయి.